**POKYN RIADITEĽKY ŠKOLY,**

**ktorým sa upravujú zmeny v otvorení školy od 15.06.2020**

Na základe rozhodnutí MŠVVaŠ SR a zriaďovateľa školy, vydáva Mgr. Mária Karatníková, riaditeľka školy, pokyn upravujúci zmeny v prevádzke, vnútornom režime školy a podmienky na otvorenie 5. - 9. ročníka základnej školy v rámci Základnej školy s materskou školou Ubľa 120 od 01.06.2020.

**Materská škola**

1. Povoľuje sa viac detí v skupinách - ruší sa limit 15 detí v MŠ.

2. Prevádzka MŠ od 06.30 do 15.30

3. Príchod a odchod z materskej školy v pôvodnom režime.

4. Zostáva zachovaný ranný filter.

5. Meranie teploty sa vykonáva.

6. Začína sa realizovať umývanie zubov detí.

7. Ruší sa každodenné Prehlásenie zástupcu o zdravotnom stave.

8. Naďalej platí čestné Vyhlásenie rodiča, že dieťa neprišlo do priameho styku s osobou chorou na COVID-19 pri prvom nástupe alebo pri prerušení dochádzky.

9. Zákonný zástupca musí mať rúško.

10. Ruší sa 10-minútový limit, zostáva minimalizovanie času, na zotrvanie zákonného zástupcu v priestore školy.

11. Povoľujú sa besiedky, posedenia a iné skupinové akcie, ktoré sa riadia opatreniami ÚVZ.

12. Na základe záujmu a rozhodnutia zriaďovateľa materskej školy, bude prevádzka materskej školy prerušená v čase od 01.07.2020 do 31.08.2020.

**Základná škola**

1. Povoľuje sa viac detí v skupinách - ruší sa limit 20 detí v základnej škole.

2. Povoľuje sa prevádzka školy stanovená na maximálne 10 hodín.

3. Prevádzka školy od 07.30 do 15.30

4. Povoľuje sa zmiešavanie detí v triedach.

5. Meranie teploty sa vykonáva.

6. Ruší sa organizovanie osôb pred školou po skupinách.

7. Povoľujú sa besiedky, posedenia a iné skupinové akcie, ktoré sa riadia opatreniami ÚVZ.

**Návrat žiakov 5. - 9. ročníka do školy od 22.06.2020**

Príchod do školy je od 7.30 hod.

1. Záujem o dochádzku bol zisťovaný triednym učiteľom.

2. Návrat žiakov využijeme na:

* socializáciu žiakov,
* uzavretie dištančného vzdelávania,
* preberanie vecí v škole - pomôcky, oblečenie,
* odovzdanie učebníc,
* zhrnutie a vyhodnotenie celoročnej práce žiakov.

Slávnostné vyhodnotenie školského roka a rozlúčka s deviatakmi bude **26.06.2020.**

Ukončenie školského roka a odovzdávanie vysvedčení bude **30.06.2020**.

**Základná škola** po dohode so zriaďovateľom obnoví prezenčné vzdelávanie žiakov 5. až 9. ročníka za nasledujúcich podmienok:

**Prevádzka a vnútorný režim**

* Vyučovanie v ročníkoch 5. až 9. začne v pondelok 22.06.2020.
* **Základná škola** – v prevádzke budú ročníky 1. - 9. prezenčne v škole, okrem žiakov, ktorých rodičia odmietli prítomnosť v škole.
* Organizácia výchovno-vzdelávacieho procesu:
1. skupina - PaedDr. J. Darjaninová – 1. a 3. ročník + AU Bc. M. Banduričová
2. skupina - PaedDr. A. Fejsáková – 2. a 4. ročník
3. skupina - Mgr. G. Brečková – 5. ročník (pondelok – štvrtok)

 Mgr. M. Karatníková (piatok)

1. skupina - Mgr. D. Dzubová – 6. a 7. ročník
2. skupina - Mgr. J. Petíková – 8. ročník
3. skupina - Ing. J. Dzuba – 9. ročník

ŠKD pre žiakov zabezpečuje J. Maruničová

* Vyučovanie žiakov, ktorých rodičia odmietli prítomnosť detí v škole, bude prebiehať štandardne, ako pri ochorení žiaka počas šk. roka.
* Prezenčné vyučovanie – 1. stupeň - 4 vyučovacie hodiny denne – 07.50 - 11.20

 2. stupeň - 5 vyučovacích hodín denne – 07.50 - 12.50

* **ŠKD** bude v prevádzke v čase 11.30 – 15.30 hod.
* **ŠJ** bude v prevádzke – strava bude podávaná v ŠJ žiakom a zamestnancom prítomným v škole podľa harmonogramu.

Obed: 1. stupeň: 11.20 - 11.50

 Zamestnanci: 11.50 - 12.15

 2. stupeň: 12.15 - 12.45

* Príchod žiakov od 07.30 – každý žiak absolvuje ranný filter – meranie telesnej teploty bezkontaktným teplomerom.

**Podmienky na zaistenie bezpečnosti a ochrany zdravia žiakov**

* Platia prísne hygienické opatrenia. Priestory školy a všetky povrchy budú dôkladne dezinfikované.
* Prvý deň žiak vstupuje do školy len na základe vyplneného vyhlásenia o zdravotnom stave. Tlačivá budú doručené triednymi učiteľkami. Žiadame rodičov aby si ich vyplnili doma. Tlačivá preberá pri vstupe službukonajúci pedagóg.
* Ráno pri príchode do školy prebehne meranie teploty bezkontaktným teplomerom. Meraním telesnej teploty žiakov je poverená Bc. M. Banduričová.
* Vstupnú dezinfekciu každého žiaka zabezpečí službukonajúci pedagóg v pavilónoch č. 2 a 4. Pri zvýšenej teplote žiak nemôže vstúpiť do školy. Rovnako, ak po rannom filtri vykazuje známky respiračného ochorenia, rodičia sú povinní bezodkladne si žiaka vyzdvihnúť. Rodičia do priestorov školy nevstupujú. Platí prísny zákaz vstupu nepovolaných osôb do objektu!
* Žiak prichádza do školy v rúšku. Každý žiak musí mať čisté náhradné rúško uložené v igelitovom vrecku a papierové jednorazové vreckovky. V triedach budú žiaci bez rúšok.
* Ak sa žiak pohybuje mimo svojej skupiny – chodba, toaleta školský dvor a pod., je povinný nosiť rúško.
* Presuny žiakov po chodbách, či v spoločných priestoroch WC, ŠJ budeme organizovať tak, aby boli minimalizované kontakty medzi skupinami žiakov i zamestnancami školy.
* V prípade, že u žiaka/čky je podozrenie alebo potvrdené ochorenie na COVID-19 alebo je nariadená karanténa v rodine žiaka, rodič o tejto skutočnosti bezodkladne informuje príslušného vyučujúceho a riaditeľa školy.
* Žiak je zo školy vylúčený v tom prípade, ak zákonný zástupca nahlási karanténu, ktorá bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom.
* Pri vstupe do školy žiaka preberie dozor vykonávajúci pedagóg.
* Dieťa privádza a vyberá zo školy, ŠKD iba člen žijúci v spoločnej domácnosti.
* Výchovno-vzdelávaciu činnosť zabezpečujú PZ, ktorí nespadajú do rizikovej skupiny z hľadiska ohrozenia ochorením Covid-19.
* Ostatné činnosti v škole zabezpečia nepedagogickí zamestnanci, ktorí nepatria do rizikovej skupiny.
* Školská jedáleň bude fungovať v „bežnom režime“ pri dodržaní bezpečnostných a hygienických opatrení.
* Teplé jedlo dostanú žiaci, ktorí sa zúčastnia prezenčnej výučby a zamestnanci prítomní na pracovisku. Strava sa nesmie vydávať do obedárov.

**Stravovanie žiakov ZŠ**

* Pri vstupe do školskej jedálne prebehne dezinfekcia rúk.
* Výdaj jedla sa uskutoční do troch hodín od jeho prípravy, aby nedošlo k jeho znehodnoteniu.
* Žiaci si môžu sami odoberať jedlo a nápoje z výdajného okienka.
* Pedagogický dozor môže zamestnancom ŠJ vypomáhať dokladaním jedál, nápojov a príborov na stoly.
* Okrem času potrebného na konzumáciu jedál majú deti počas prítomnosti v jedálni celý čas prekryté horné dýchacie cesty rúškom.

**Povinnosti zákonného zástupcu žiaka/čky ZŠ.**

* Zodpovedá za dodržiavanie hygienicko-epidemiologických opatrení pri príchode žiaka do základnej školy a pri odchode žiaka zo základnej školy (nosenie rúšok, dodržiavanie odstupov, dezinfekcia rúk).
* Zabezpečí pre svoje dieťa každý deň dve rúška a papierové jednorazové vreckovky.
* Dodržiava pokyny riaditeľky školy, ktoré upravujú podmienky prevádzky základnej školy do konca školského roku 2019/2020.
* Odovzdá žiaka/čku pri vstupe do školy pedagogickému zamestnancovi nato určenému a nevstupuje do priestoru ZŠ.
* Po žiaka/čku prichádza len člen najbližšej rodiny, ktorý so žiakom žije v jednej domácnosti.
* Predkladá pri prvom nástupe žiaka do základnej školy, alebo po každom prerušení dochádzky žiaka do základnej školy v trvaní viac ako tri dni písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie.
* V prípade, že u žiaka/čky je podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladné nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.

**Personálne zabezpečenie prevádzky ZŠ**

**Pedagogickí zamestnanci prítomní na pracovisku ZŠ, ŠKD**: Mgr. M. Karatníková, PaedDr. A. Fejsáková, PaedDr. J. Darjaninová, Bc. M. Banduričová, J. Maruničová, Mgr. D. Dzubová, Ing. J. Dzuba, Mgr. J. Petíková, Mgr. G. Brečková – zabezpečujú výchovno-vzdelávací proces žiakov 1. - 9. ročníka.

Ing. I. Onuferová je na PN – dobrovoľne bude zabezpečovať dištančné vzdelávanie žiakov 2. stupňa v predmete MAT a INF v 9. roč.

**Ostatní zamestnanci sú prítomní na pracovisku.**

I. Giričová – kuchárka, je PN.

**Všeobecné povinnosti zamestnancov na zabezpečenie bezpečnosti a ochrany zdravia**

* Pri prvom nástupe do práce, všetci zamestnanci vyplnia dotazník o zdravotnom stave pred nástupom do zamestnania.
* Pri vchode na prevádzku aplikovať dezinfekciu na ruky a merať telesnú teplotu zamestnancov. Meraním telesnej teploty zamestnancov je poverený školník J. Darjanin.
* Nikto s príznakmi ochorenia Covid-19 (zvýšená teplota, kašeľ, zvracanie, kožná vyrážka, hnačky, náhla strata chuti a čuchu, či iný príznak infekcie dýchacích ciest) nesmie vstúpiť do priestorov školy.
* Ak sa u zamestnanca počas pracovnej doby vyskytnú príznaky ochorenia, bezodkladne o tom informuje RŠ a opustí školu v najkratšom možnom čase.
* Dodržiavať všetky aktualizované pokyny RŠ, dodatky pracovného a prevádzkového poriadku.
* Dodržiavať všeobecné hygienické opatrenia (časté umývanie rúk, zakrývanie si nosa a úst pri kýchaní a kašlaní...).
* Vyhýbať sa kontaktu s osobami s príznakmi ochorenia COVID-19, na pracovisku aj mimo neho.
* V prípade ochorenia zostať doma a telefonicky kontaktovať svojho zamestnávateľa.
* Pedagogický zamestnanec je povinný nosiť rúško, ak sa pohybuje v priestoroch mimo svojej skupiny.
* Ostatní zamestnanci sú povinní nosiť na pracovisku rúško.
* Rešpektovanie minimálneho kontaktu vrátane zákazu podávania rúk.
* V priestoroch všetkých prevádzok často a intenzívne vetrať.
* Dezinfikovať všetky dotykové plochy 2 krát denne.
* Umývať podlahy každý deň na vlhko s prídavkom dezinfekčného prostriedku.
* Toalety budú vybavené mydlom v dávkovači a papierovými jednorazovými utierkami.
* Dezinfekcia toaliet prebehne minimálne 2 krát denne.
* Zo smetných košov budú odstránené vrchné kryty, aby nedochádzalo ku kontaktu s rukami.

V Ubli 15.06.2020 Mgr. Mária Karatníková, RŠ